burgasdotpro/wikipedia huggingface dataset:
Černíč (prírodná pamiatka)

Černíč je prírodná pamiatka ev. č. 53, ktorá sa nachádza pri obci Černíč v okrese Jihlava. Správa AOPK ČR.
Ochrana.
Predmetom ochrany je plytký prietokový rybník na sútoku Moravskej Dyje a Myslůvky, ktorý je refúgiom vodného vtáctva s veľmi bohatou kvetenou.
História.
Ohrozené a vzácne druhy vodných makrofytov postupne vymizli na prelome sedemdesiatych a osmdesiatych rokov 20. storočia, predovšetkým ako dôsledok postupnej eutrofizácie a zanášania rybníka sedimentami. Pri povodni v roku 1985 bola pretrhnutá hrádza rybníka a rybník vypustený. Rybník bol iba provizorne opravený a napustený. V minulých rokoch prešiel rybník rekonštrukciou a čiastočným odbahnením. 
Flóra.
Medzi významné rastliny nachádzajúce sa na lokalite môžeme zaradiť napríklad: červenavec plávajúci "(Potamogeton natans)", horčiak obojživelný "(Persicaria amphibia)", diablik močiarny "(Calla palustris)" a rozpuk jedovatý "(Cicuta virosa)".
Fauna.
Mokrade na brehoch rybníka poskytujú vhodný biotop pre niektoré typy obojživelníkov a plazov: skokan ostropyský "(Rana arvalis)", skokan krátkonohý "(Pelophylax lessonae)", ropucha bradavičnatá "(Bufo bufo)" a užovka obojková "(Natrix natrix)".
Z vtákov sa na území vyskytujú kaňa močiarna "(Circus aeruginosus)", slávik modrák "(Luscinia svecica)". Veľkú kolóniu tvorí čajka smejivá "(Larus ridibundus)". 
Porasty v litorále sú biotopom početnej populácie myšky drobnej "(Micromys minutus)".
Slovník inojazyčný

Slovník inojazyčný je prvý slovník cudzích slov v slovenčine. Jeho autorom je Peter Tvrdý. 
Prvé vydanie vydalo okolo roku 1922 v Bratislave vydavateľstvo Comenius, druhé, značne upravené vydanie vydal v roku 1932 v Žiline O. Trávniček. Prvé vydanie má 125 strán, druhé 218 strán. Slovník je praktického rázu. Zdrojom na zostavenie slovníka bol Riegrov Slovník naučný, Ottův slovník naučný a Kottov Česko-německý slovník. 
Autor slovníka v druhej polovici 19. storočia korigoval Mrázovu mluvnicu, potom odišiel na desaťročia do Ruska, v roku 1920 sa vrátil na Slovensko a zostavil viacero významných slovníkov.
Slovník cudzích slov (Hollý)

Slovník cudzích slov je slovník cudzích slov (majúci však čiastočne aj charakter náučného slovníka) stredného rozsahu s popularizačným zameraním, ktorý vyšiel v roku 1953 vo vydavateľstve Tatran. Napísala ho redakčná rada s kolektívom pomocníkov, pod vedením Antona Hollého a Ľudovíta Zúbeka. 
Slovník obsahuje 16 000 hesiel a 1054 strán. Hlavnou pomôckou pri jeho zostavovaní bol ruský slovník "Slovar innostrannych slov" (doslova: Slovník cudzích slov) a čiastočne maďarský slovník "Idegen szavak szótára" (doslova: Slovník cudzích slov).
Slovník cudzích slov (Šaling, 1965)

Slovník cudzích slov je slovník cudzích slov od autorov Samo Šaling, Mária Šalingová (t.j. Mária Ivanová-Šalingová) a Ondrej Peter, ktorý vyšiel v Slovenskom pedagogickom nakladateľstve v roku 1965. Slovník má 1140 strán. Druhé, zrevidované vydanie vyšlo v roku 1966 a tretie, zrevidované vydanie v roku 1970. Slovník obsahuje 27 000 bežne používaných cudzích slov, ide teda o slovník stredného typu. V čase svojho vzniku to bol najobsiahlejší slovenský slovník cudzích slov.
Slovník cudzích slov (Šaling, 1997)

Slovník cudzích slov (prvé vydanie pod názvom "Slovník cudzích slov pre školu a prax") je výberový slovník cudzích slov vykladajúci najbežnejších prevzatých slov potrebných v každodennej praxi od autorov Samo Šaling, Mária Ivanová-Šalingová a Zuzana Maníková (rod. Šalingová), ktorý vychádzal vo vydavateľstve SAMO od roku 1997 (1. vydanie 1997, 2. revidované a doplnené vydanie 2002, 3. revidované a doplnené vydanie 2005). Má teda rovnakých autorov, vydavateľa a rok prvého vydania ako Veľký slovník cudzích slov. Obsahuje vyše 30 000 heslových jednotiek. Je určený pedagógom, študentom, odborníkom, publicistom a pod. Podrobnosti o autoroch slovníka pozri v článku Veľký slovník cudzích slov.
Veľký slovník cudzích slov

Veľký slovník cudzích slov je slovník cudzích slov od autorov Samo Šaling, Mária Ivanová-Šalingová a Zuzana Maníková (rod. Šalingová), ktorý vychádza vo vydavateľstve SAMO od roku 1997 (1. vydanie 1997, 2. revidované a doplnené vydanie 2000, 3. revidované a doplnené vydanie 2003, 4. revidované a doplnené vydanie 2006, 5. revidované a doplnené vydanie 2008).
Vznik.
Veľký slovník cudzích slov je rozšírenou a značne upravenou podobou (vydania: 1979, 1983. 1990). 
Veľký slovník cudzích slov vznikol excerpciou vyše štvrť milióna excerpčných lístkov (to sa týka už prvého vydania) obsahujúcich slová z jazykových prejavov z najrozmanitejších oblastí, dennej tlače, odborných časopisov, krásnej a odbornej literatúry, príručiek, monografií aj lexikografických diel. Autori sledovali aj hovorené prejavy, živú reč, a masmédiá.
Charakteristika.
Piate vydanie obsahuje vyše 73 500 heslových jednotiek na 1184 stranách, druhé vydanie obsahovalo okolo 65 000 slov na 1328 stranách. Podľa názoru autorov ide o najväčší slovník cudzích slov v celej slovanskej literatúre. 
Charakteristické pre slovník je, že obsahuje veľa odborných, a to najmä prírodovedných a technických, termínov. Obsahuje aj hovorové a slangové a zriedkavo aj nárečové slová. Citátové slová, výrazy, zvraty a citáty sa uvádzajú v minimálnej miere.
Starý Přísecký rybník

Starý Přísecký rybník je prírodná pamiatka ev.č.5663, ktorá sa nachádza neďaleko obce Příseka v okrese Jihlava. Je to sústava troch rybníkov v miernej terénnej depresii v nadmorskej výške 560-569 m východne od prameniska
Puklického potoka.
Ochrana.
Predmetom ochrany je ekosystém rybníka so sprievodnými rastlinnými a živočíšnymi spoločenstvami s výskytom zvlášť chránených druhov, najmä vtákov, obojživelníkov a vodných mäkkýšov.
Medzi kriticky okrozených živočíchov patria: volavka purpurová "(Ardea purpurea)", bučiak veľký "(Botaurus stellaris)", haja tmavá "(Milvus migrans)", chriašť malý "(Porzana parva)", hvizdák veľký "(Numenius arquata)", kalužiak červenonohý "(Tringa totanus)", strnádka lúčna "(Miliaria calandra)" a z obojživelníkov je to skokan rapotavý "(Rana ridibunda)".
Havel

Havel môže byť:
Mulda (rieka)

Mulda (staršie po slovensky a po česky aj: Modla; ) je rieka v Nemecku, s povodím (z toho 388,39 km² na území Česka) a dĺžkou (313,7 km s "Cvikovskou Muldou"). Preteká cez Sasko a Sasko-Anhaltsko a je významný ľavostranný prítok Labe. Vzniká sútokom Cvikovskej (Zwickauer Mulde) a Freiberskej Muldy (Freiberger Mulde).
Priebeh toku.
Pramení v Krušných horách a tečie prevažne kopcovitou krajinou. Ležia na nej mesta Eilenburg a Dessau.
Vodný stav.
Vodnosť stúpa v zime a na jar, pričom priemerný prietok v ústí je 67 m³/s. Na Cvikovskej Mulde bola vybudovaná priehradná nádrž Muldenberg s objemom 6 mil. m³ a vodná elektráreň. Je splavná.
Příseka (Brtnice)

Příseka () je časťou mesta Brtnice nachádzajúca sa v okrese Jihlava, kraji Vysočina.
Názov.
Názov sa vyvíjal od varianty "Presseka" (1234), "Prziessek" (1318), "Prziesnyk" (1447), "Przieseku" (1579), "Priesznikh" (1678), "Priesnick" (1718), "Prisinck" (1751), "Prisznek" a "Příseky" (1846), "Prisnek" a "Příseka" (1872) až k podobe Příseka v rokoch 1881 a 1924. Miestne meno vzniklo zo staročeského všeobecného mena přieseka (příseka, priesek v lese).
História.
Prvá písomná zmienka o obci pochádza z roku 1234. V rokoch 1869-1909 k obci patrila osada Uhřínovice. V rokoch 1869-1930 pod Příseka ako osada patrili Komárovice. Zbor dobrovoľných hasičov vznikol v roku 1883. V roku 2013 má 80 členov. 1. januára 1989 sa obec stala miestnou časťou Brtnice.
Prírodné pomery.
Příseka leží v okrese Jihlava, Kraj Vysočina. Nachádza sa 2,5 km južne od Puklice, 2 km západne od Komárovíc, 5,5 km severne od Brtnice a 8 km juhovýchodne od Jihlavy. Geomorfologicky je oblasť súčasťou Česko-moravskej subprovincie, konkrétne Křižanovskej vrchoviny a jej podcelku Brtnická vrchovina, v rámci ktorej spadá pod geomorfologický okrsok Puklická pahorkatina. Priemerná nadmorská výška činí 566 metrov. Najvyšší bod s nadmorskou výškou 659 metrov leží na západnom okraji katastra. Na území Příseku sa nachádza Katova hora () a Rezkův vršek (). Na Příseckom potoku v okolí Příseku sa nachádzajú Podstranecký rybník a Mlynský rybník. Do severnej časti chotára zasahuje Puklický potok, na ktorom sa rozkladá prírodná pamiatka Starý Přísecký rybník.
Obyvateľstvo.
Podľa sčítania v roku 1930 tu žilo v 55 domoch 319 obyvateľov. 310 obyvateľov sa hlásilo k československej národnosti a 1 k nemeckej. Žilo tu 12 rímskych katolíkov, 2 príslušníci Cirkvi československej husitskej a 3 židia.
Hospodárstvo a doprava.
V Příseku sídli firma "Foukané izolace, s.r.o." Prechádza tadiaľ cesta II. triedy č. 405 z Jihlavy do Uhřínovic a komunikácia III. triedy č. 4053 do Puklíc. Dopravnú obslužnosť zabezpečujú dopravcovia ICOM transport a TRADO-BUS. Autobusy jazdia v smeroch Jihlava, Kněžice, Předín, Želetava, Brtnice, Dolní Smrčné, Třebíč a Přímělkov.
Školstvo, kultúra a šport.
Pobočku tu má Mestská knižnica v Brtnici. Pôsobí tu Zbor dobrovoľných hasičov Příseku. Smerom na Brtnicu sa nachádza golfové ihrisko spoločnosti "PaSport, s.r.o."
Pamätihodnosti.
V Příseku sú tri kultúrne pamiatky ČR:
Iné zaujímavosti:
Václav Havel (rozlišovacia stránka)

Václav Havel môže byť:
Po pojas v nebe

Po pojas v nebe () je album ruského hudobníka Nikolaja Noskova ktorý vydal 7. marca 2006. Niektoré piesne majú orientálne motívy.
Pedagogická fakulta Katolíckej univerzity v Ružomberku

Pedagogická fakulta Katolíckej univerzity v Ružomberku (skr. PF KU) je jedna zo štyroch fakúlt Katolíckej univerzity v Ružomberku. Fakulta vznikla k 1. júlu 2000 spolu s univerzitou. Dekanom fakulty je PaeDdr. Peter Krška, PhD.
Dejiny pedagogickej fakulty.
Úsilie o vytvorenie pedagogickej fakulty katolíckeho zamerania po nežnej revolúcii vyústilo do založenia Pedagogického inštitútu sv. Ondreja v Ružomberku v júni 1995. Tento inštitút bol v roku 1996 pretransformovaný na Katecheticko-pedagogickú fakultu sv. Ondreja Trnavskej univerzity, nasledujúci rok bol presunutý do Žilinskej univerzity. Na základe Katechicko-pedagogickej fakulty k 1. júlu 2000 vznikla Katolícka univerzita v Ružomberku s dvomi fakultami: pedagogickou a filozofickou.
Pracoviská a katedry.
Pracoviská.
Okrem sídelného pracoviska v Ružomberku má fakulta dve detašované pracoviská:
Katedry.
Fakulta má dvadsať katedier:
Štúdium.
Na Bakalárskej úrovni fakulta ponúka štúdium učiteľstva, pedagogiky, sociálnej práce, špeciálnej pedagogiky, elementárnej a predškolskej pedagogiky a manažmentu. Na magisterskej úrovni ponúka štúdium učiteľstva, sociálnej práce a špeciálnej pedagogiky. Na doktorandskom stupni ponúka dva programy: sociálna práca a sociálna práca vo verejnej správe a sociálne služby.
Naposledy v marci 2019 oznámila Pedagogická fakulta KU, že jej boli priznané práva uskutočňovať študijný program učiteľstvo telesnej výchovy v kombinácii a učiteľstvo telesnej výchovy jednopredmetové.
Rudi Rus

Rudi Rus (vlastným menom Rudolf Rus; * 22. september 1976, Nitra) je slovenský rozhlasový moderátor, známy najmä z autorskej metalovej show HEADBANGER_FM, ktorú vysiela na Rádiu_FM každý pondelok od 22:00 do polnoci. Okrem moderovania pôsobí aj v oblasti ľudských zdrojov a náboru.
Študoval na Slovenskej poľnohospodárskej univerzite v Nitre, inžinierske štúdium na Fakulte ekonomiky a manažmentu ukončil v roku 2001. V prostredí rádií sa pohybuje od roku 1998. Začínal a do roku 2004 s menšími prestávkami pôsobil v nitrianskych regionálnych rádiách. Od 17. novembra 2005 bez prestávky vysiela na Rádiu_FM jedinú metalovú show v celoslovenskom éteri. Okrem moderovania sa venuje i hudobnej publicistike. Od roku 2004 píše pre najväčší československý portál o tvrdorockovej a metalovej hudbe metalopolis.net. Prispieval aj do slovensko-českej mutácie magazinu Rock Hard, občasne publikuje články o hudbe a rozhovory so zaujímavými interpretmi aj v iných periodikách, napr. .týždeň.
O metale hovorí, že „"je to výnimočné umenie pre ľudí, ktorí nekĺžu po povrchu pop kultúry"“. Vo svojej dvojhodinovke poslucháčom prináša okrem kvalitnej hudby, rozhovorov s kapelami a živých koncertov priamo zo štúdia aj rozhovory na témy, ktoré s metalom súvisia. Napr. vysielanie s profesorom klinickej a forenznej psychológie Antonom Heretikom na tému zlo a agresivita.
Venuje sa tiež moderovaniu knižných besied.
Zoznam piesní Gaba Dušíka

Toto je zoznam piesňovej tvorby hudobného skladateľa, hudobníka, hudobného producenta, hudobného aranžéra, textára, speváka Gaba Dušíka.
Zoznam.
(h:/t:) - doteraz nezistený autor hudby alebo textu
Marcel Sakáč

Marcel Sakáč môže byť:
Dusený mat

Dusený mat je situácia v šachu, kedy dá jazdec mat súperovmu kráľovi, ktorý je zablokovaný vlastnými figúrami a pešiakmi. Tejto zablokovanej pozície sa zvyčajne dosahuje pomocou obete dámy na poslednom rade. Najstarší opis duseného matu pochádza zo stredovekej šachovej úlohy z roku 1273 a následne dusený mat spomínajú aj niektorí starí majstri (Pedro Damiano v r. 1512, Luis Ramirez de Lucena r. 1497), pričom najstaršie dochované partie s týmto motívom pochádzajú od talianskeho šachistu Gioacchina Greca, ktorý žil v prvej polovici 17. storočia.
Dusený mat je možné dosiahnuť už počas šachového otvorenia, známa je napríklad pasca v Caro-Kannovej obrane: 1.e4 c6 2.d4 d5 3.Jc3 d×e4 4.J×e4 Jd7 5.De2 Jgf6?? 6.Jd6# alebo v budapeštianskom gambite: 1.d4 Jf6 2.c4 e5 3.d×e5 Jg4 4.Sf4 Jc6 5.Jf3 Sb4+ 6.Jbd2 De7 7.a3 Jg×e5 8.a×b4?? Jd3#.
Vybrané partie.
1. e4 e5 2. f4 f5 3. e×f5 Dh4+ 4. g3 De7 5. Dh5+ Kd8 6. f×e5 D×e5+ 7. Se2 Jf6 8. Df3 d5 9. g4 h5 10. h3 h×g4 11. h×g4 V×h1
12. D×h1 Dg3+ 13. Kd1 J×g4 14. D×d5+ Sd7 15. Jf3 Jf2+ 16. Ke1 Jd3+ 17. Kd1 De1+ 18. J×e1 Jf2# 0-1
1.c4 c6 2.Jf3 d5 3.b3 Jf6 4.g3 e6 5.Sg2 Se7 6.O-O O-O 7.Sb2 a5 8.a3 c5 9.c×d5 e×d5 10.d4 Ja6 11.Jc3 Sf5 12.Je5 c×d4 13.D×d4
Jc5 14.J×d5 J×b3 15.Df4 J×d5 16.D×f5 J×a1 17.J×f7 Dc8 18.Jh6+ Kh8 19.D×d5 Jc2 20.Dg8+ 1-0
Referendum v Maďarsku 2016

Referendum o migračných kvótach bolo v Maďarsku 2. októbra 2016.
Otázka referenda: „"Ste za to, aby Európska únia aj bez súhlasu maďarského parlamentu mohla stanoviť povinné presídlenie nemaďarských občanov do Maďarska?"“
Predseda vlády Viktor Orbán 24. februára oznámil, že kabinet iniciuje referendum o povinných kvótach. Premiér iniciatívu zdôvodnil tým, že o takejto otázke nemôže rozhodovať nikto namiesto zvolených poslancov maďarského parlamentu.
Drvivá väčšina voličov hlasovala proti kvótam, referendum však bolo pre nízsku účasť neplatné. Opozícia aj vládne strany označili referendum za svoje víťazstvo.
Výsledky.
Na referende sa zúčastnilo 43,9% voličov. Po odčítaní neplatných hlasov účasť klesla na 40,1%.
Kolbenova (stanica pražského metra)

Kolbenova je stanica metra v Prahe na linke B. Nachádza sa v katastrálnom území Hloubětín pod ulicou Kolbenova. Bola otvorená 8. júna 2001.
Charakteristika stanice.
Stanica je podzemná (26 m hlboko), razená, trojlodná so skrátenou strednou loďou (46 m dlhá), jedným eskalátorovým tunelom vedeným do povrchového vestibulu. Jedná sa o klasickú stanicu pražského typu so siedmimi pármi prestupov. Pre cestujúcich so zníženou pohyblivosťou je k dispozícii aj výťah. Kolbenova je jednou z najmenej využitých staníc (spolu s Radlickou). Jej nástupište je dlhé 103,5 m a celá stanica 192 m. Obklad priestoru nástupišťa tvoria biele, modré a žlté smaltované plechy.
Vestibul.
Povrchový vestibul bol navrhnutý do pôvodnej masívnej železobetónovej konštrukcie, ktorá mala pôvodne slúžiť ako prízemie osem-podlažného objektu. Táto konštrukcia teda ostala zachovaná, vstavané boli iba nutné súčasti pre stanicu metra a pridaná ľahko pôsobiaca fasáda. Severná strana celého objektu je presklenná, ostatné sú obložené nerezovými prvkami. Na strope je ponechaný holý betón.
Výstavba.
S výstavbou Kolbenovy sa začalo, rovnako ako s celým úsekem IV. B., v roku 1991. Vtedy bola stanica navrhnutá, ešte s názvom ČKD, primárne pre zamestnancov neďalekých závodov rovnomennej spoločnosti. Časy sa ale zmenili a firma nakoniec skrachovala. Význam tejto stanice pre celý rozostavaný úsek poklesol, takže keď se nakoniec ukázalo, že nie je možné dobudovať celý úsek do novembra 1998, stavebné práce na Kolbenovej sa dočasne zastavili. Vlaky tak cez túto stanicu ešte nasledujúce tri roky iba prechádzali. Stanica bola v tejto dobe ešte ďalej od dokončenia ako susedná stanica Hloubětín. Kolbenova slúži verejnosti od 8. júna 2001 a jej otvorenia sa zúčastnil aj vnuk podnikateľa Emila Kolbena, zakladateľa ČKD.
Balinka

Balinka môže byť:
Ázijský pohár vo volejbale mužov 2010

Ázijský pohár vo volejbale mužov 2010 bol v poradí 2. turnaj ázijského pohára vo volejbale mužov, druhé najvyššie ázijské volejbalové podujatie, ktoré organizuje Ázijská volejbalová konfederácia (AVC). Konal sa v meste Urmia, v provincii Západný Azerbajdžan, v Iráne v dňoch od 1.7. augusta 2010, za účasti 8 tímov. Nováčikmi podujatia boli družstvá Indie a Kazachstanu. Zápasy sa hrali v aréne "Ghadir Arena of Urmia". Titul obhájil domáci , ktorý vo finálovom stretnutí zvíťazil nad .
Účastníci.
Na ázijský pohár sa kvalifikovala , ktorá obsadila na Majstrovstvách Ázie 2009 6. miesto. Účasť ale na turnaji odriekla, nahradila ju India.
Výsledky.
Základné skupiny.
Skupina A.
&lt;br&gt;
Skupina B.
&lt;br&gt;
Pierre-Édouard Bellemare

Pierre-Édouard Bellemare (* 6. marec 1985, Le Blanc-Mesnil) je francúzsky hokejový útočník hrajúci v severoamerickej National Hockey League (NHL) za tím Tampa Bay Lightning. Predtým pôsobil vo Francúzsku a Švédsku.
Hráčska kariéra.
Bellemare s hokejom začínal vo Francúzsku, kde s tímom Dragons de Rouen v sezónach 2002/2003 a 2005/2006 ovládol najvyššiu domácu súťaž Ligue Magnus. Následne sa presunul do Švédska, kde nastupoval vo švédskej superlige ľadového hokeja (SHL) v drese mužstva Skellefteå AIK. S ním vyhral dvakrát švédsku súťaž v ročníkoch 2012/2013 a 2013/2014.
Dňa 11. júla 2014 podpísal ročnú zmluvu s tímom severoamerickej National Hockey League (NHL) Philadelphia Flyers. V prvej sezóne 2014/15 zaznamenal svoj prvý gól v tejto súťaži, keď 22. októbra v pensylvánskom derby proti Pittsburghu Penguins prekonal Marca-Andrého Fleuryho. Po uzávierke prestupov podpísal dňa 2. marca 2015 s klubom nový dvojročný kontrakt, ktorý mu zaistí celkom 1 425 000 amerických dolárov.
Dňa 19. apríla 2016, v treťom zápase série úvodného kola play-off proti Washingtonu Capitals, dohral súboj pri mantineli s ruským obrancom Dmitrijom Orlovom, ktorý po jeho zákroku zostal ležať na ľade. Nasledovala veľká bitka a vedenie NHL rozhodlo o jeho suspendácii na jeden zápas. Hoci Orlov neutrpel žiadne výraznejšie zranenie, incident rozpútal veľkú debatu ľudí okolo hokeja, napr. bývalý rozhodca NHL Kerry Fraser označil Bellemarov hit ako "idiotský" a "zle vyhodnotený", naviac podľa neho mohol mať za následok veľmi vážne zranenie Orlova.
Súkromný život.
Bellemarov otec sa narodil na ostrove Martinik, ktorý je zámorským departementom Francúzska. Jeho sestra, Rose-Eliandre Bellemareová je športovou gymnastkou; zúčastnila sa Letných olympijských hier 2008 v čínskom Pekingu.
Peter Greenaway

Peter Greenaway, CBE (* 5. apríl 1942, Newport, Spojené kráľovstvo) je britský režisér a scenárista. Patrí k významným režisérom umeleckých filmov určených pre náročnejšieho diváka.
Biografia.
Vyštudoval maliarstvo na Walthamsrow School of Arts, ako mladý študent už mal samostatnú výstavu v Lord´s Gallery v Londýne. V rokoch 1965-1976 pracoval ako strihač dokumentárnych filmov britskej "Ústrednej informačnej služby", sám ale nakrúcal krátke dokumentárne filmy a venoval sa aj písaniu scenárov a maľovaniu.
V jeho hraných filmoch dominuje opulentná a rafinovaná vizuálna zložka, interiéry, kulisy i kostýmy sú dômyselne štylizované, často s odkazmi na staršie umelecké diela (napr. na obrazy nizozemských maliarov 17. storočia). Jeho zaujatie svetom umenia zo 17. storočia sa odráža aj na námetoch a scenároch viacerých jeho filmov (napr. "Umelcova zmluva", "Dieťa z Mâconu", "Rembrandtova Nočná hliadka", "Golzius and the Pelican Company"). Jeho filmy majú často zašifrované odkazy na filozofické diela alebo obsahujú rôzne morálne posolstvá (napr. o hraniciach slobody ľudského jedinca alebo umeleckej tvorby).
Od roku 1985 točil filmy s kameramanom Sachom Viernym, ktorý bol v 70-tych rokoch dvorným kameramanom režiséra Alaina Resnaisa. Hudbu k mnohým jeho filmom zložil skladateľ Michael Nyman. Spolupracoval tiež s niektorými módnymi návrhármi (napr. vo filme "Kuchár, zlodej, jeho žena a jej milenec" kostýmy navrhol módny návrhár Jean-Paul Gaultier).
Zaujímavosť.
V roku 1993 sa zúčastnil letnej filmovej školy v Uherskom Hradišti a tiež filmového festivalu v Trenčianskych Tepliciach.
Leon Draisaitl

Leon Draisaitl (* 27. október 1995, Kolín nad Rýnom) je nemecký hokejový útočník hrajúci v severoamerickej National Hockey League (NHL) za tím Edmonton Oilers, ktorý ho v roku 2014 draftoval z 3. pozície.
Draisaitl je synom bývalého nemeckého hokejistu a teraz trénera Petera Draisaitla (aktuálne HC Košice), ktorý za nemeckú hokejovú reprezentáciu štartoval na siedmich majstrovstvách sveta, na svetovom pohári a na troch olympijských hrách a odohral za ňu dohromady 146 zápasov.
Hráčska kariéra.
Draisaitl bol draftovaný v roku 2014 ako tretí celkovo tímom Edmonton Oilers, čím sa stal najvyššie umiestením nemeckým hráčom, ktorý bol draftovaný do NHL (Dany Heatley, ktorý bol draftovaný v roku 2000 ako celkovo druhý, sa síce narodil v Nemecku, ale vyrastal v Kanade).
Dňa 12. augusta 2014 podpísal s Oilers trojročnú nováčikovskú zmluvu. Potom, čo s Edmontonom absolvoval predsezónny tréningový kemp, debutoval v NHL 9. októbra 2014 proti Calgary Flames. Svoj prvý gól v tejto súťaži strelil 24. októbra 2014 Antonovi Chudobinovi proti Caroline Hurricanes. Draisaitl odohral v sezóne 2014/15 37 zápasov, v ktorých zaznamenal dva góly a sedem asistencií, predtým, ako bol poslaný späť do juniorského tímu Prince Albert Raiders. Presun do tímu bol vykonaný čiastočne preto, aby sa zabránilo skráteniu Draisaitlovej zmluvy o jeden rok (bol by sa počítal, keby za tím v nováčikovskej sezóne odohral 40 zápasov).
Majstrovstvá SEABA v basketbale žien 2014

Majstrovstvá SEABA v basketbale žien 2014 bol v poradí 8. turnaj majstrovstiev SEABA v basketbale žien, ktoré organizuje Basketbalová asociácia Juhovýchodnej Ázie (SEABA). Konal sa v meste Semarang, v Indonézii v dňoch od 26.29. mája 2014, za účasti iba 3 tímov. Spolu so seniorským turnajom sa uskutočnil prvýkrát aj subkontinentálny turnaj junioriek do 18 rokov. Indonézia bola organizátorom šampionátu Juhovýchodnej Ázie žien prvýkrát, ale predtým hostila mužský turnaj v rokoch 1996, 2009, 2011 a 2013. Zápasy sa odohrali v aréne GOR Sahabat. Svoj druhý titul získala , ktorá vo finálovom stretnutí zvíťazila nad domácou .
Adam Sandler

Adam Richard Sandler (* 9. september 1966, Brooklyn, New York, USA) je americký komik, herec, muzikant, scenárista a filmový producent.
Medzi jeho najznámejšie úlohy patria Bobby Boucher vo filme "Roznášač vody", Sonny Koufax vo filme "Veľký tato" a Longfellow Deeds v "Pán Deeds - Náhodný milionár" a pod. Diváci si ho pamätajú predovšetkým ako predstaviteľa hlavných hrdinov rodinných komédií plných humoru, v ktorých hrá a niektoré aj produkuje. Prvú vážnejšiu úlohu si skúsil vo filme zo svojej produkcie "Klik - život na diaľkové ovládanie" z roku 2006.
Mladosť.
Narodil sa v Brooklyne v New Yorku, ako syn Stanleyho, elektrotechnika a Judy Sandlerovej, učiteľky v materskej škôlke. Pochádza zo židovskej rodiny a jeho predkovia sú imigranti z Ruska. Keď mal 5 rokov, jeho rodina sa presťahovala do Manchesteru v New Hampshire, kde navštevoval Manchester Central High School. Zistil, že je prirodzeným komikom a po nejaký čas sa živil na Newyorskej univerzite pravidelným vystupovaním v kluboch. V roku 1988 absolvoval NYU's Tisch School of the Arts. Pieseň „Lunchlady Land“ z jeho debutového albumu "They're All Gonna Laugh at You!" je venovaná Emalee, lunchlady (obedovej dáme) v Hayden Dining Hall na New York University.
Osobný život.
V roku 2003 si vzal za ženu herečku Jacquelinu Samanthu Titoneovú. V roku 2000 Titoneová konvertovala na Sandlerové náboženstvojudaizmus. Pár má dve dcéry: Sadie Madison Sandlerovú (* 2006) a Sunny Madeline Sandlerovú (* 2008). Sandler žije so svojou rodinou v Los Angeles.
Tobias Rieder

Tobias Rieder (* 10. január 1993, Landshut) je nemecký hokejový útočník hrajúci vo švédskej lige za tím Växjö Lakers. V roku 2011 ho draftoval zo 114. pozície tím Edmonton Oilers.
Hráčska kariéra.
Rieder bol draftovaný v roku 2011 vo 4. kole ako 114. celkovo tímom Edmonton Oilers, ktorý ho 29. marca 2013 vymenil do Phoenixu Coyotes za útočníka Kalea Kessyho. V poslednej sezóne ako junior v drese Kitchener Rangers v Ontario Hockey League (OHL) podpísal dňa 15. apríla 2013 trojročnú nováčikovskú zmluvu s Coyotes.
V sezóne 2014/15, v jeho druhej profesionálnej sezóne v Severnej Amerike, bol 2. novembra 2014 povolaný z farmárskeho mužstva Portland Pirates z American Hockey League (AHL) do prvého tímu Coyotes, aby odohral prvý zápas v National Hockey League (NHL) proti Washingtonu Capitals. V ten istý deň strelil svoj prvý gól v drese Arizony, ktorý bol víťazný.
Dňa 1. decembra 2014, v zápase proti Edmontonu Oilers (výhra 5:2), vytvoril ako nováčik v NHL nový rekord, keď strelil dva góly behom 58 sekúnd za sebou pri hre svojho mužstva v oslabení.
Na konci januára 2016 mal na konte 30 kanadských bodov (10 gól a 20 asistencií) v 48 zápasoch, a to v jeho 2. sezóne v NHL.
Reprezentačná kariéra.
Rieder reprezentoval Nemecko vo všetkých vekových kategóriach a v seniorskej reprezentícií debutoval na majstrovstvách sveta 2014 v Minsku.
Dňa 27. mája 2016 ho v dodatočnej nominácií Ralph Krueger doplnil na svoju súpisku Výberu Európy pre Svetový pohár v ľadovom hokeji 2016 v Toronte.
Slovník cudzích slov pre školu a prax

Slovník cudzích slov pre školu a prax môže byť:
Majstrovstvá Južnej Ameriky v pozemnom hokeji 2016

Majstrovstvá Južnej Ameriky v pozemnom hokeji 2016 bol v poradí 7. turnaj majstrovstiev Južnej Ameriky v pozemnom hokeji, ktoré organizuje Panamerická federácia pozemného hokeja (PAHF). Konal sa v dňoch od 30. septembra9. októbra 2016 v Chiclayo, v Peru, za účasti 6 mužských a 5 ženských tímov. Nováčikom turnaja bolo mužské družstvo Ekvádora. Zápasy sa odohrali na štadióne Carpeta Arena. Titul nemohli obhájiť družstvá Argentíny, pretože sa turnaja nezúčastnili. Víťazom v mužskej kategórii sa stalo , u žien získal titul .
Juhoamerický turnaj bol súčasťou 1. kola Svetovej ligy 2016/17. Do druhého kola postúpili 2 najlepšie družstvá v ženskej kategórii a víťaz v mužskej kategórii.
Svetová liga v pozemnom hokeji

Svetová liga v pozemnom hokeji je prestížna svetová súťaž národných družstiev v pozemnom hokeji, ktorú organizuje Medzinárodná federácia pozemného hokeja (FIH). Prvé vydanie sa uskutočnilo v sezóne 2012/13, v mužskej i ženskej kategórii. SL prebieha každý druhý rok v dvojročných sezónach. Systém súťaže pozostáva z niekoľkých eliminačných kôl organizovaných formou turnajov v jednom dejisku, pričom na finálový turnaj postupuje 8 družstiev. V 1. kole sú družstvá rozdelené podľa geografických zón.
Svetová liga je jedným z kvalifikačných podujatí pre účasť na majstrovstvách sveta a tiež hokejovom turnaji Letných olympijských hier. Od roku 2012 tak SL nahradila svetové kvalifikačné turnaje na MS i LOH.
Kirstie Alleyová

Kirstie Alleyová (; * 12. január 1951 Wichita, Kansas, USA – † 5. december 2022) bola americká herečka, držiteľka dvoch cien Emmy a jedného Zlatého glóbusu.
Detstvo a mladosť.
Kirstie Alley sa narodila vo Wichite v Kansase Lillian, žene v domácnosti, a Robertovi, majiteľovi drevárskej spoločnosti, Alleyovým. Má dvoch súrodencov – Collet a Craiga. Jej matka zomrela v roku 1981 pri autonehode, ktorú spôsobil opitý vodič. Kirstie študovala na Kansas State University a University of Kansas, ale v druhom ročníku štúdium ukončila kvôli herectvu.
Kariéra.
V roku 1982 získala vedľajšiu úlohu vo filme ' vulkánskeho poručíka Saavik. Bola vybraná kvôli podobe s Vulkáncami tak, ako si ich predstavoval tvorca Star Treku Gene Roddenberry. Rovnakú úlohu potom ale odmietla v pokračovaní ', pretože producenti nevyhoveli jej požiadavkám na honorár a tiež preto, že nechcela byť herečkou spájanou len so sci-fi filmami a tak rolu získala Robin Curtisová. Alley sa objavila aj v uznávanom televíznom seriáli "Sever proti Juhu".
Známa sa stala tiež vďaka úlohe Rebeccy Howeovej v rokoch 19871993 v televíznom sitcome "Na zdravie". Neskôr sa stala jedinou žijúcou hlavnou herečkou seriálu, ktorá sa neobjavila v jeho spin-off "Frasier". Za rolu Rebeccy získala Alley Zlatý glóbus a Emmy (pred tým, než ju získala, bola už dvakrát nominovaná). V roku 1989 si vedľa Johna Travoltu zahrala v komédii "Pozri, kto to hovorí", ktorá sa v nasledujúcich rokoch dočkala dvoch pokračovaní – "Pozri, kto to hovorí 2" a "Pozri, kto to hovorí 3". V druhej polovici deväťdesiatych rokov získala na NBC svoj vlastný sitcom "Veronika".
V roku 1994 získala Alleyová druhú Emmy za hlavnú úlohu v televíznej filmovej dráme "Dávidova matka". O tri roky neskôr získala rolu vo filme Woodyho Allena "Pozor na Harryho". Dovtedy sa objavovala predovšetkým v komediálnych úlohách.
Súkromný život.
V roku 1983 sa Alleyová vydala za herca Parkera Stevensona. Počas manželstva adoptovali dve deti – Williama True (* 28. september 1992) a Lillie Price (* 15. jún 1994). Alleyová sama potratila a tiež porodila mŕtve dieťa. S manželom sa rozviedli v roku 1997 a deti vychovávali v striedavej starostlivosti.
Kirstie Alley bola vychovávaná ako metodistka, ale neskôr, sa hlásila k scientológii. V čase, keď sa začala hlásiť k scientológii, trpela závislosťou na kokaíne, od ktorej jej pomohol scientologický program Narconon. Neskôr sa stala národnou hovorkyňou tohto programu. Svojej cirkvi v roku 2007 darovala 5 miliónov dolárov.
Úmrtie.
Alleyová zomrela vo veku 71 rokov 5. decembra 2022 na rakovinu hrubého čreva v Moffitt Cancer Center v meste Tampa, na Floride. Podľa vyjadrenia jej detí bola rakovina objavená len nedávno.
Rybníky V Pouštích

Rybníky V Pouštích je prírodná pamiatka ev. č. 5801 v okrese Jihlava. Správa AOPK ČR. Rozkladá sa 3 km východne od Třešťe. Dôvodom ochrany je výskyt zvlášť chráneného rastlinného druhu koleanta útleho "(Coleanthus subtilis)" a živočíšneho druhu kunky červenobruchej "(Bombina bombina)".
Popis.
Na východ od hájovne Poušte sa na Loveckom potoku a jeho prítokoch nachádzajú štyri lesné rybníky. Severný rybník "Okrouhlice", leží na ľavostrannom bezmennom prítoku Loveckého potoka. Vodné plochy "Lovětínský rybník", "Stonařovský rybník" a "Jezírko" sa rozkladajú na Loveckom potoku. 
Tie sa radia k chudobným na živiny až mezotrofným stojatým vodám nížinného až subalpínskeho stupňa kontinentálnej a alpínskej oblasti a horských polôh a iných oblastí. Toto chránené územie leží na masíve Špičák. Geologický podklad tvorí pararula, corideritická rula až migmatit. Okolo rybníkov sa vyskytuje prevažne glej, miestami organozemný, ktorý prechádza k pseudoglejom. 
Flóra.
Na rybníkoch sa nachádzajú spoločenstvá ponorených vodných rastlín, z ktorých sú zastúpené lekno jasnobiele "(Nymphaea candida)" a bublinatka nebadaná "(Utricularia australis)". Na jar sa aspoň čiastočne nádrže vypúšťajú, na obnažených miestach rastie vegetácia koleanta útleho "(Coleanthus subtilis)", ďalej potom ostrica česká "(Carex bohemica)", elatinka trojtyčinková "(Elatine triandra)" a bahnička vajcovitá "(Eleocharis ovata)". Brehy rybníka porastajú vysoké ostrice (ostrica zobáčikatá "(Carex rostrata)", ostrica štíhla "(Carex acuta)"), miestami sa vyskytujú druhy, ktoré sú viazané na bahnité substráty (škripina koreňujúca "(Scirpus radicans)", šašina prímorská "(Bolboschoenus maritimus)", nátržnica močiarna "(Potentilla palustris)" a vachta trojlistá "(Menyanthes trifoliata)"). Nad rybníkmi sa nachádzajú fragmenty rašelinových a pichliačových lúk, značne zarastajúce náletmi jelša lepkavej. Na týchto miestach sa vyskytujú smlz purpurový "(Calamagrostis phragmitoides)", rosička okrúhlolistá "(Drosera rotundifolia)", ostrica Davallova "(Carex davalliana)", ostrica pobrežná "(Carex diandra)", páperník širokolistý "(Eriophorum latifolium)" a bielokvet močiarny "(Parnassia palustris)". Okolo vodných plôch sa rozkladajú jaseňovo-jelšové luhy, kde rastú valeriána dvojdomá "(Valeriana dioica)", popolavec kučeravý "(Tephroseris crispa)" a čarovník alpínsky "(Circaea alpina)". 
Vykonáva sa každoročné ručné kosenie lúk. 
Fauna.
Žije tu rad obojživelníkov - kunka červenobruchá "(Bombina bombina)", mlok bodkovaný "(Triturus vulgaris)", mlok horský "(Mesotriton alpestris)", ropucha bradavičnatá "(Bufo bufo)", rosnička zelená "(Hyla arborea)", skokan hnedý "(Rana temporaria)", skokan ostropyský "(Rana arvalis)", skokan krátkonohý "(Rana lessonae)", hrabavka škvrnitá "(Pelobates fuscus)", zaznamenaný bol aj výskyt mloka hrebenatého "(Triturus cristatus)". Ďalej sa tu vyskytujú spoločenstvá bezstavovcov, najmä pavúkov. Po obnovení kosenia lúk bol zistený výskyt mravca rašelinového "(Formica picea Nyl.)".
Christian Ehrhoff

 
Christian Ehrhoff (* 6. júl 1982, Moers, Nemecko) bývalý nemecký hokejový obranca momentálne bez zmluvy. Nedávno bol členom tímu Chicago Blackhawks. Je známy predovšetkým ako ofenzívny obranca so silným korčuľovaním a streleckými schopnosťami. V roku 2001 ho draftoval zo 106. pozície tím San Jose Sharks. V sezóne 2010/11 postúpil s Vancouverom Canucks do finále Stanley Cupu, kde však prehrali s Bostonom Bruins.
V drese nemeckej reprezentácie sa zúčastnil na troch zimných olympijských hrách a na Svetovom pohári 2004. Zúčastnil sa tiež na šiestich majstrovstvách sveta a bol pri najväčšom úspechu nemeckej reprezentácie v posledných desiatich rokoch - zisku štvrtého miesta na MS 2010.
Roman Josi

Roman Josi (* 1. júl 1990, Bern) je švajčiarsky hokejový obranca hrajúci v severoamerickej National Hockey League (NHL) za tím Nashville Predators, v ktorom je kapitánom.
Hráčska kariéra.
Josi začal hrať profesionálne za SC Bern v roku 2006. Bol draftovaný Nashvilleom Predators v druhom kole z 38. pozície v roku 2008.
Josi bol vybraný hrať za Švajčiarsko na zimných olympijských hrách 2010 vo Vancouveri a potom aj o 4 roky neskôr na zimných olympijských hrách 2014 v ruskom Soči. Predtým reprezentoval Švajčiarsko na majstrovstvách sveta 18 ročných v roku 2007 a 2008. Hral aj na majstrovstvách sveta juniorov v rokoch 2007, 2008, 2009 a 2010 a aj na majstrovstvách sveta dospelých v rokoch 2009, 2010, 2012, 2013, 2014, 2015. V roku 2013 oslavoval so Švajčiarskom zisk strieborných medailí a bol vyhlásený za najlepšieho obrancu turnaja.
Josi svoj prvý gól v NHL strelil 10. decembra 2011 Danovi Ellisovi z Anaheimu Ducks.
Josi sa v sezóne 2012/13 vrátil počas výluky do SC Bern. Hral po boku NHL hviezd ako John Tavares a Mark Streit.
Bol vybraný hrať NHL zápas hviezd 2016.
.cymru

.cymru je internetová národná doména najvyššej úrovne pre Wales. Doména bola navrhnutá britskou registračnou spoločnosťou Nominet, ktorá prevádzkuje doménu .uk od roku 1996. Návrh bol zo začiatku v konflikte s .cym, doménou navrhovanou neziskovou organizáciou dotCYM, sídliacou vo Walese a propagujúcou waleský jazyk a kultúru.
ICANN schválila konečné rozhodnutie v júni 2014 a nasledovalo postupné spúšťanie nových domén.
.wales

.wales je jedna z dvoch národných domén najvyššej úrovne pre Wales (druhá je .cymru), ktorá bola navrhnutá Nominet UK v roku 2012. Konečné povolenie pre obe domény bolo ICANN udelené v júni 2014.
Postupné zavádzanie nových domén bolo naplánované, držitelia ochranných známok mali prednosť. Všeobecná dostupnosť bola plánovaná na jar 2015. Medzi prvými používateľmi nových domén boli waleská vláda a mužský spevácky zbor Only Men Aloud!.
Kontinuum (spojité prostredie)

Kontinuum alebo spojité prostredie môže byť vo fyzike:
K definícii b.
V takomto prostredí je možné zmenšiť ľubovoľne veľký objem na bod (čo je postup veľmi podobný limite pri definovaní derivácie) a tomuto bodu priradiť vlastnosti, ktoré nás zaujímajú. Takto je možné kontinuum alternatívne definovať aj ako množinu bodov (s priradenými vlastnosťami), ktoré spojito vypĺňajú nejaký priestor.
Kontinuum je modelová predstava, idealizácia; jej zmysluplnosť závisí často od toho, „z akej vzdialenost“ sa na dané prostredie pozeráme. Napríklad pokiaľ ide o vlastnosť „hustota látky“ je bežný materiál na makroskopickej úrovni kontinuum, ale na molekulárnej úrovni ním nie, pretože medzi molekulami sú medzery a hustota látky sa teda prudko mení (čiže je nespojitá), keď sa posúvame po materiáli.
V mechanike kontinua (nazývanej aj mechanika spojitého prostredia) sa za kontinuum považujú tekutiny a poddajné pevné látky.
Pozri aj článok mechanika kontinua.
Idol

Idol alebo modla môže byť:
Modla môže byť aj :
Mulda

Mulda (z nem. Mulde = zníženina pôdy/koryto) môže byť:
Bôžik

Bôžik (v dávnej slovenčine "božek") môže byť: 
Božek môže byť aj priezvisko, napr.:
Novoplan C-12

Novoplan C-12 je dvojnápravový, strednopodlažný autobus pre mestskú hromadnú dopravu.
Dejiny.
Slovenské autobusové opravovne Lučenec trpeli v 90. rokoch nedostatkom zákazok. Za účelom lepšieho využitia svojich kapacít sa rozhodli vyvinúť vlastné vozidlo, ktoré by využívalo aspoň 60% domácich komponentov. Z viac ako 80 oslovených spoločností nakoniec kooperovali napr. Hriňovské strojárne, LARF Nováky, AVC Čadca, EM-TEST Žilina. Na vývoji spolupracovala Katedra zvárania Materiálovotechnologickej fakulty STU v Trnave a zvolenský WUSAM. Dizajn autobusu pochádza z Katedry priemyselného dizajnu Fakulty umení Technickej univerzity v Košiciach.
Prvým stupňom vývoja bola verzia pre mestskú hromadnú dopravu. Prototyp bol predstavený na Autosalóne Nitra 1996. V rovnakom roku získal Národnú cenu za dizajn v kategórii Cieľavedomé uplatňovanie dizajnu vo výrobe a službách. Hlavný konštruktér Ing. Ján Kačáni zaň získal Cenu mesta Lučenec.
Po získaní homologizácie v roku 1998 sa rozbehla sériová výroba s drobnými rozdielmi najmä vo vyhotovení karosérie. V spolupráci s SPP sa riešil vývoj verzie na pohon stlačeným zemným plynom (CNG), označenej C-12NG. Vozidlo bolo hotové až v roku 2004. Testovalo sa v Bratislave, no DPB uprednostnil prestavby starších vozidiel na CNG.
Po odkúpení polovice licencie prešovskou firmou PRE-OS v roku 2003 bola podľa košického vozidla #5401 vytvorená inovovaná séria, ktorá sa odlišovala najmä inak riešenými čelami. V Lučenci zostala iba výroba skeletov, PRE-OS vozidlá finalizoval v svojich priestoroch.
Konštrukcia.
Vozidlo rozmerovo vychádza z Karosy radu 700. Snahou výrobcu bolo zapojiť čo najviac slovenských dodávateľov, najmä pre nízku spoľahlivosť však ich podiel postupne klesal.
Motor Liaz je osadený naležato za zadnou nápravou. Strecha, čelá vozidla, dolné časti bočníc a odnímateľné kryty podbehov sú vyrobené zo sklolaminátu. Plechy a okná sú na skelet osadené lepením. Čelné sklo bolo v prvej sérii zhodné s modelmi Ikarus radu 300, v druhej bolo pre jeho zlú dostupnosť nahradené sklom z Karosy radu 900.
Výroba a prevádzka.
Na Slovensku bolo v premávke spolu 9 vozidiel. (7 z prvej série - v Košiciach 3 kusy, Trnave 3 kusy , Spišskej Novej Vsi 1 kus a jeden skúšobný na pohon CNG. Z druhej série sa jediné dva kusy dodali k dopravcovi SAD Poprad. Odbyt komplikovala najmä zlá finančná situácia podnikov SAD.
Jersínská stráň

Jersínská stráň je prírodná pamiatka ev. č. 1961 neďaleko obce Jersín v okrese Jihlava v nadmorskej výške 512 - 534 metrov. Oblasť spravuje AOPK ČR.
Ochrana.
Predmetom ochrany je stráň nad Valentovým rybníkom s fragmentom suchomilných trávinobylinných spoločenstiev s výskytom kriticky ohrozených a ohrozených druhov rastlín a bezstavovcov. Rastie tu napríklad horček včasný český "(Gentianella praecox subsp. bohemica)", ktorý je kriticky ohrozený. Ďalej tu nájdeme vemenník dvojlistý "(Platanthera bifolia)", plešivec dvojdomý "(Antennaria dioica)", lomikameň zrnitý "(Saxifraga granulata)". Severozápadný okraj stráne pokrýva borovicový lesík a juhovýchodnú časť malý lom. Žijú tu jašterica krátkohlavá "(Lacerta agilis)" a vretenica severná "(Vipera berus)". Vyskytuje sa tu vidlochvost feniklový "(Papilio machaon)".
Luca Sbisa

Luca Sbisa (* 30. január 1990, Ozieri) je švajčiarsky bývalý hokejový obranca. Počas svojej kariéry hrával aj v severoamerickej National Hockey League (NHL).
Hráčska kariéra.
Sbisa bol draftovaný z celkovej 19. pozície v roku 2008 klubom Philadelphia Flyers. Dňa 1. októbra 2008 podpísal trojročnú nováčikovskú zmluvu s Flyers. Pred vstupom do NHL, Sbisa začal svoju hokejovú kariéru za EV Zug vo Švajčiarsku. V sezóne 2006/07 debutoval za tento klub vo švajčiarskej lige NLA. V lete 2007 bol draftovaný do Western Hockey League a v ďalšej sezóne nastupoval v tejto juniorskej súťaži za Lethbridge Hurricanes.
Sbisa sa pripojil k Flyers na začiatku sezóny 2008/09, odohral 39 zápasov predtým než sa opäť vrátil do Hurricanes dokončiť sezónu. Vrátil sa k Flyers hrať vo finále Stanley Cupu, kde nahradil Daniela Carcilla, ktorý bol suspendovaný v prvom zápase vo štvrťfinále západnej konferencie. Bol považovaný za jedného z najlepších vyhliadok Flyers počas svojho pôsobenia vo Philadephii.
Dňa 26. júna 2009 bol, ale Sbisa vymenený spolu s Joffrey Lupulom a právom voľby v prvých kolách draftu 2009 a 2010 do Anaheimu Ducks za Chrisa Prongera a Ryana Dingla.
Sbisa hral za Švajčiarsko na zimných olympijských hrách 2010, kde Švajčiari skončili ôsmy.
Dňa 16. októbra 2010, Ducks ho poslali hrať na farmu do AHL za Syracuse Crunch. Neskôr v sezóne 2010/11, 8. marca 2011, Sbisa podpísal štvorročný kontrakt v hodnote 8,7 miliónov dolárov, s ročným cap hitom 2,175 milióna dolárov.
Dňa 27. júna 2014, Sbisa bol vymenený do tímu Vancouver Canucks spolu so spoluhráčom Nickom Boninom a s právom voľby v prvom a treťom kole draftu 2014 za Ryana Keslera a voľbou v treťom kole draftu 2015. Dňa 8. apríla 2015, Canucks podpísali Sbisu na 3 roky v hodnote 10,8 miliónov dolárov.
Novoplan TC-12

Novoplan TC-12 je turistický autobus, dizajnovo i koncepčne vychádzajúci z modelu C-12. Podlaha je však zvýšená a nachádza sa pod ňou batožinový priestor o objeme 7 m³. Cestujúcim slúžia jednokrídlové dvere v prednej časti a za zadnou nápravou.
Dizajnový návrh predstavila spoločnosť už v roku 1997, no samotné vozidlo bolo vystavené až na Autosalóne Nitra 2001.
Tento typ karosérie bol využitý aj na stavbu konferenčného autobusu (na staršom podvozku), ktorého plocha sa dala zväčšiť vysunutím bočnice. Spočiatku slúžil potrebám SAO Lučenec, v roku 2006 si ho po úpravách objednalo pre svoju predvolebnú kampaň hnutie Slobodné fórum, následne sa z neho stalo zázemie pre preteky koní.
Thomas Greiss

Thomas Greiss (* 29. január 1986, Füssen) je bývalý nemecký hokejový brankár naposledy hrajúci v severoamerickej National Hockey League (NHL) za tím St. Louis Blues. Bol draftovaný z celkovej 94. pozície v roku 2004 tímom San Jose Sharks, hral aj za Phoenix Coyotes, Pittsburgh Penguins, New York Islanders, Detroit Red Wings a St. Louis Blues v jeho NHL kariére.
Hráčska kariéra.
Greiss bol draftovaný z celkovej 94. pozície v roku 2004 tímom San Jose Sharks. V roku 2006 sa dostal na súpisku 
nemeckej reprezentácie na olympijské hry 2006. V 20tich rokoch bol najmladším brankárom na turnaji. V priebehu turnaja nastúpil na zápas proti Kanade a zastavil 35 striel.
Greiss hral za San Jose počas prípravných zápasov pred sezónou 2007/08, hoci bol nakoniec pridelený do tímu v AHL do Worcester Sharks. Dňa 8. januára 2008 bol povolaný nahradiť nemeckého krajana Dimitriho Pätzolda, ako náhradný brankár za Jevgenij Nabokovom. Prvý Greissov NHL zápas bol 13. januára 2008 proti tímu Anaheim Ducks, avšak jeho tím prehral 4:3 po predĺžení. Pre sezónu 2008/09 pôsobil ako náhradný brankár za Nabokovom.
Opäť bol menovaný do nemeckého tímu na účasť na olympijských hrách 2010 vo Vancouveri.
Dňa 12. októbra 2010, teda tesne pred začiatkom sezóny 2010/11 bol zaradený na listinu nechránených hráčov, nakoniec ho nikto z listiny nestiahol a bol poslaný späť do Worcesteru v AHL. Greissove degradovanie bolo z veľkej časti, kvôli podpísaniu dvoch fínskych brankárov Antero Niittymäki a Antti Niemi. 
Pre sezónu 2011/12 začínal ako brankárska jednotka tímu, v zápase proti Phoenixu Coyotes (víťazstvo 6:3). Začínal aj v dvoch ďalších zápasoch pri prehrách nad Anaheimom Ducks a St. Louis Blues — predtým než sa Antti Niemi vrátil z predsezónového zranenia. Neskôr v sezóne, Greiss vychytal prvú nulu v jeho kariére v NHL, 26. januára 2013 proti Colorado Avalanche pri víťazstve 4:0 zneškodnil 24 striel súpera.
Greiss sa stal voľným hráčom v júli 2013 a následne podpísal zmluvu na jeden rok s Phoenixom. Vo svojej jedinej sezóne za Phoenix chytal v 25tich zápasoch s gólovým priemerom 2,25. Na konci sezóny 2013/14 nepodpísal zmluvu s Coyotes, načo on podpísal jednoročný kontrakt ako neobmedzený voľný hráč s tímom Pittsburgh Penguins v hodnote 1 milión dolárov. Po sezóne 2014/15, v ktorej odchytal 20 zápasov za Pittsburgh sa Greiss stal opäť voľným hráčom. Podpísal s tímom New York Islanders trojročný kontrakt v hodnote 3 miliónov dolárov. V marci 2016 Jaroslav Halák, brankárska jednotka Islanders, utrpel zranenie v dolnej časti tela a musel nútene pauzovať 6 týždňov a Greiss sa tak stal novou brankárskou jednotkou.
Tan kchun tche-ta čchiao

Tan kchun tche-ta čchiao je najdlhší most na svete. Má dĺžku a je súčasťou Vysokorýchlostnej trate Šanghaj - Peking.
Most sa nachádza na železničnej trati medzi Šanghajom a Nankingom vo východčínskej provincii Ťiang-su. Je v delte rieky Jang-c’-ťiang kde sú charakteristickou geografiou ryžové polia, kanály, rieky a jazerá. Most je približne paralelný k rieke, približne 8 až 80 kilometrov na juh. Tiahne sa cez severné okraje miest (od západu na východ) Danjang, Čangžou, Wuxi, Sužou a Kunšan. Deväťkilometrová sekcia križuje Jazero Jangčen v Sužou.
Most bol dokončený v 2010 a otvorený v roku 2011. Na stavbe pracovalo 10 000 ľudí, trvala štyri roky a stála okolo 8,5 miliardy dolárov. Tan kchun tche-ta čchiao je držiteľom Guinessovho rekordu najdlhšieho mosta na svete v ktorejkoľvek kategórii (stav z júna 2011).
Mikkel Bødker

Mikkel Bødker (* 16. december 1989, Brøndby) je dánsky hokejový útočník hrajúci v sévdskej Svenska hockeyligan za tím HV 71. Bol draftovaný z celkovej 8. pozície v roku 2008 tímom Phoenix Coyotes, čo ho robí najvyššie draftovaným dánskym hráčom. Je na obale videohry "NHL 10" v Dánsku a Nórsku.
Hráčska kariéra.
Bødker bol hokejovo vychovaný v uznávanom mládežníckom programe Rødovre SIK. V roku 2005 vo veku 15 rokov, prešiel do Frölunda HC vo Švédsku, kde hral za juniorský tím Frölundy. Mal impozantnú 2006/07 sezónu so 49 bodmi (19 gólov a 30 asistencií) v 39 zápasoch. Jeho tím vyhral národný juniorský šampionát a Bødker tiež debutoval u mužského tímu vo švédskej Svenska hockeyligan.
Po sezóne, Bødker bol draftovaný tímom Kitchener Rangers v roku 2007 CHL draftom a pripojil sa k tímu na sezónu 2007/08. Mal úspešnú prvú sezónu v OHL, kde hral v druhej formácií. Zaznamenal 29 gólov a 44 asistencií, s celkovo 73 bodmi v 62 zápasoch. V play-off si užil ešte väčší úspech, s 35 bodmi v 20 zápasoch, pomohol Rangers vyhrať OHL titul. V Memorial Cup, zaznamenal 6 bodov v piatich zápasoch a Rangers skončili druhý, keď prehrali vo finále s tímom z WHL Spokane Chiefs.
Bødker strelil svoj prvý NHL gól 12. októbra 2008, do siete Jeana-Sébastiena Giguèrea z Anaheimu Ducks.
V play-off 2012, Bødker strelil dva po sebe idúce víťazné góly v predĺžení tretieho a štvrtého zápasu v prvom kole play-off proti Blackhawks. Bødker zaznamenal počas play-off 4 góly a 4 asistencie. Dňa 15. októbra 2014, strelil svoj prvý NHL hetrik proti Edmontonu Oilers pri víťazstve 7:4.
V sezóne 2015/16 sa Bødker stal prvým hráčom, ktorý dokázal streliť 2 hetriky v jednej sezóne proti Ottawe Senators. Prvý strelil v Ottawe dňa 24. októbra 2015 pri víťazstve 4:1. Druhý strelil na domácom ľade 28. novembra 2015, tiež pri víťazstve 4:3.
Dňa 29. februára 2016, bol vymenený do Colorada Avalanche za Alexa Tanguaya, Connera Bleackleya a prospektu Kylea Wooda, pomôcť Avalanche v play-off. Nakoniec za Colorado v play-off nehral.
Odišiel ako voľný hráč, dňa 1. júla 2016 podpísal štvorročný kontrakt v hodnote 16 miliónov dolárov s finalistami Stanley Cupu San Jose Sharks.